У гады вайны Рэчы Паспалітай са Швецыяй (1655–1660), як і многія іншыя езуіты з занятых шведамі зямель, пэўны час знаходзіўся ў езуіцкім калегіуме ў Інсбруку. Пасля вяртання на Радзіму – рэктар езуіцкага калегіума ў Крожах (1658–1661) і Віленскай акадэміі (1663–1666). Суперыёр місіі ў Варні (1667–1670). З 1670 па 1673 гг. – рэктар Полацкага езуіцкага калегіума. Прафесар маральнай тэалогіі і прэфект школ у Крожах (1673–1675), прэфект школ у новым калегіуме ў Новай Мышы (1677–1678).